**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**“Коми Республикаса канму эмбур**

**муниципальнӧй юкӧнъяслӧн асэмбурӧ вуджӧданног йылысь”**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося лӧддза-номъя тӧлысь 23 лунӧ

**1 статья.** Пыртны “Коми Республикаса канму эмбур муниципальнӧй юкӧнъяслӧн асэмбурӧ вуджӧданног йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 7 №, 4507 ст.; 2007, 3 №, 4740 ст.; 6 №, 4852 ст.; 11 №, 5151 ст.; 2008, 2 №, 18 ст.; 2013, 37 №, 689 ст.; 2020, 10 №, 147 ст.) татшӧм вежсьӧмъяс:

1) 3 статьяын:

а) 2 пунктын “тшӧт весьтӧ.” кывъяс вежны “тшӧт весьтӧ;” кывъясӧн;

б) содтыны татшӧм сюрӧса 3 пункт:

“3**) Коми Республикаса канму эмбур, мый кутӧны Коми Республикаса канму ӧтувъя предприятиеяс, Коми Республикаса канму учреждениеяс.”;**

**2) 5 статьяын:**

**а) 2 юкӧнын “Коми Республикаса канму асэмбурӧ пырысь эмбур” кывъяс бӧрын содтыны “, Коми Республикаса канму эмбур кындзи, мый кутӧны Коми Республикаса канму ӧтувъя предприятиеяс, Коми Республикаса канму учреждениеяс,” кывъяс;**

**б) 4 юкӧнын “Коми Республикаса канму асэмбурӧ пырысь эмбур” кывъяс бӧрын содтыны “, Коми Республикаса канму эмбур кындзи, мый кутӧны Коми Республикаса канму ӧтувъя предприятиеяс, Коми Республикаса канму учреждениеяс,” кывъяс;**

в) содтыны татшӧм сюрӧса 41 юкӧн:

“41. **Коми Республикаса канму асэмбурӧ пырысь эмбур, мый кутӧны Коми Республикаса канму ӧтувъя предприятиеяс, Коми Республикаса канму учреждениеяс, муниципальнӧй юкӧнъяслӧн асэмбурӧ сетӧм могысь Коми Республикаса канму эмбурӧн веськӧдлан орган дасьтӧ да сӧгласуйтӧ лӧсялана Коми Республикаса канму ӧтувъя предприятиеяскӧд, Коми Республикаса канму учреждениеяскӧд, а сідзжӧ Коми Республикаса олӧмӧ пӧртысь власьт органъяскӧд, кодъяс котыртӧмӧн да методика боксянь юрнуӧдӧны да ладмӧдӧны Коми Республикаса канму ӧтувъя предприятиеяслысь уджсӧ, збыльмӧдӧны Коми Республикаса канму учреждениеяс учредитысьлысь могъяссӧ да уджмогъяссӧ, сыӧн урчитӧм форма серти лыддьӧгъяс.**

**Коми Республикаса канму эмбурӧн веськӧдлан орган котыртӧ тайӧ юкӧнса медводдза абзацын индӧм лыддьӧг лӧсялана меставывса асвеськӧдлан органъяскӧд сӧгласуйтӧмсӧ, а сідзжӧ тайӧ статьялӧн 3 юкӧнса 1 да 4 пунктъясын лыддьӧдлӧм документъяс наӧн сетӧмсӧ.”.**

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысь В.В. Уйба

Сыктывкар

2022 вося сора тӧлысь 4 лун

45-РЗ №